Diari Oficial de la Generalitat Valenciana


Sumari del DOGV 3812, del 10-08-2000 (2000/6439)

RESOLUCIÓ de 21 de juliol de 2000, del director de l'Organisme Públic Valencià d'Investigació (OPVI), per la qual es convoquen 16 beques de formació d'investigadors per a llicenciats i enginyers superiors.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6439


Data del document
:   21-07-2000

Organisme emissor
:   Organisme Públic Valencià d'Investigació (OPVI)

Tipus de document
:   Resolució

Descriptors 

:   * suport econòmic
    * investigació científica
    * personal d'investigació
    * ajuda pública
    * assignació per estudis

RESOLUCIÓ de 21 de juliol de 2000, del director de l'Organisme Públic Valencià d'Investigació (OPVI), per la qual es convoquen 16 beques de formació d'investigadors per a llicenciats i enginyers superiors. [2000/X6439]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana crea, en l'article 15, l'Organisme Públic Valencià d'Investigació (OPVI).
  
El Decret 307/1997, de 24 de desembre, del Govern Valencià, va aprovar el Reglament d'Organització, Funcionament i Personal de l'Organisme Públic Valencià d'Investigació (OPVI).
  
D'acord amb els acords del Consell Rector de l'Organisme Públic Valencià d'Investigació (OPVI) en la seua reunió de l'1 d'abril de 1998, i segons el que establix l'article 4.1 del Decret 108/1992, de 6 juliol, del Govern Valencià, pel qual es regula la concessió de beques i l'article 8.h) del citat Decret 307/1997, de 24 de desembre, resolc:
  
Primer
  
Convocar 16 beques de formació d'investigadors per a llicenciats i enginyers superiors, en instituts o centres mixtos de l'OPVI.
  
Segon
  
Les beques seran finançades a càrrec de la línia pressupostària 402/000/00 dels pressupostos de l'OPVI de la Generalitat Valenciana per a 2000, per un import màxim de 6.720.000 PTA (40.388,01 euros), corresponents a les mensualitats de l'any 2000. Pel que fa a les mensualitats dels anys successius, les beques seran sufragades a càrrec dels pressupostos de l'OPVI per als dits anys, amb el límit de les consignacions aprovades per als mencionats exercicis. Estes mensualitats estaran condicionades a l'existència de crèdit adequat i suficient per a això en els pressupostos corresponents.
  
Tercer
  
Les bases de les beques d'esta convocatòria són les contingudes en l'annex I d'esta resolució, i el model de sol·licitud es proposa al annex II.
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició, o plantejar directament recurs contenciós administratiu, en el terminis o davant els òrgans que s'indiquen a continuació:
  
a) El recurs de reposició s'haurà d'interposar davant el director de l'Organisme Públic Valencià d'Investigació (OPVI), en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació de la present ordre.
  
València, 21 de juliol de 2000.- El director de l'Organisme Valencià d'Investigació: Salvador Forner Muñoz.
  
ANNEX I
  
Bases de la convocatòria
  
1. Objectiu de les beques
  
L'objecte de les beques de formació d'investigadors per a llicenciats i enginyers superiors és l'especialització metodològica per mitjà de la participació en treballs d'investigació en curs dels instituts o centres mixtos de l'Organisme Públic Valencià d'Investigació (OPVI).
  
2. Requisits
  
Per a optar a estes beques serà necessari:
  
Ser ciutadà de la Unió Europea resident a la Comunitat Valenciana.
  
Estar en possessió del títol de llicenciat o enginyer superior, específic per a cada una de les beques en el moment de presentar la sol·licitud.
  
Estos requisits s'hauran d'acreditar documentalment.
  
3. Sol·licituds i documentació
  
Les sol·licituds, dirigides al director del OPVI, es presentaran per duplicat en el Registre del OPVI, carrer de Salamanca núm. 68, 1r, València 46721, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'adjuntarà la documentació següent:
  
Certificat acadèmic complet de les matèries cursades on figuraran les qualificacions obtingudes i les dates en què s'obtingueren.
  
Currículum on s'acrediten documentalment altres mèrits.
  
4. Termini de presentació de sol·licituds
  
Les sol·licituds s'hauran de presentar en el termini de a comptar des de l'endemà de la publicació de la present resolució en el DOGV, fins al 5 de setembre del 2.000 inclòs.
  
5. Composició de la comissió avaluadora i sistema de selecció
  
La comissió que avaluarà els mèrits dels aspirants i que elevarà les corresponents propostes al director del OPVI, estarà formada pels següents membres:
  
President: el director del OPVI.
  
Secretari: el cap del servei de Gestió de la Investigació del OPVI.
  
Tres vocals designats pel director del OPVI.
  
La comissió es reunirà per a la selecció de candidats, alçarà acta de la reunió i farà una proposta raonada al director l'Organisme Públic Valencià d'Investigació (OPVI), abans del dia 30 de setembre d'enguany.
  
6. Criteris d'avaluació
  
Els criteris generals per a l'avaluació de candidats són els següents:
  
Qualificacions obtingudes en la llicenciatura.
  
Coneixements d'idiomes relacionades amb la literatura científica del tema objecte de la beca, valorat per certificació acadèmica o estada en països on la dita llengua siga l'oficial.
  
Producció científica referida a l'àrea de coneixement específic.
  
A més, i en funció de l'institut o centre mixt en què es desenrotllarà l'activitat, la comissió tindrà en compte els següents requisits i mèrits:
  
6.1 Beques 1, 2, 3 i 4 per a l'Institut Tecnològic de l'Aigua.
  
Beques 1, 2 y 3. Titulació requerida: Enginyer Industrial, o de Camins, Canals i Ports o Agrònom amb els mèrits següents per a valorar:
  
Experiència o Formació complementària en transport d'aigua per conduccions.
  
Experiència o Formació complementària en ofimàtica i gestió de bases de dades.
  
Experiència o Formació complementària en programació informàtica
  
Beca 4. Titulació requerida: llicenciat / enginyer en informàtica, es valoraran els següents mèrits:
  
Experiència o Formació complementària en l'ús de bases de dades
  
Experiència o Formació complementària en programació informàtica
  
Experiència o Formació complementària en enginyeria aplicada i / o economia
  
6.2 Beca 5 per a l'Institut del Transport i Material Mòbil. Titulació requerida: enginyer industrial, especialitat mecànica o energètica. Mèrits a avaluar:
  
Experiència o Experiència o formació en processos termofluïdodinàmics en motors tèrmics
  
Experiència o Experiència en formació en control d'equip d'investigació en motors tèrmics
  
Experiència o Experiència o formació en programació en C.
  
6.3 Beca 6 per a l'Institut de Biologia Cel·lular. Titulació requerida: llicenciat en Biologia, Farmàcia, Medicina, Químiques o Veterinària.
  
Mèrits a avaluar:
  
Experiència o formació en l'ús de tècniques de biologia molecular: extracció de ADN, PCR, Southern Blot, seqüenciació.
  
Experiència o formació en biologia molecular: cultiu cel·lular, tècniques imnunològiques, citogenètica, FISH.
  
6.4 Beca 7 per a l'Institut d'Etnologia: Titulació requerida: llicenciat en geografia i història, especialitat arqueologia: Mèrits a avaluar:
  
Experiència o formació en excavacions arqueològiques
  
6.5 Beques 8, 9, 10, 11 y 12 per a l'Institut d'Empresa Familiar.
  
Beca 8 y 9. Titulació requerida: llicenciat en Econòmiques o Administració d'Empreses. Mèrits a avaluar:
  
Experiència o Formació complementària en Anàlisi Estadística de Dades (Mètodes quantitatius),
  
Experiència o formació complementària en Direcció d'Empreses i Direcció financera
  
Experiència o formació complementària en, Informàtica (entorn de Windows) i especialment del programa de processament de dades SPSS,
  
Experiència o formació complementària en Fiscalitzat de Persones Físiques i Jurídiques (especialment PYMES).
  
Experiència o formació complementària en Dret Tributari i Asesoria Fiscal.
  
Beca 10. Titulació requerida: llicenciat en Dret / Humanitats. Mèrits a avaluar:
  
Experiència o Formació complementària en Fiscalitzat de Persones Físiques i Jurídiques (especialment PYMES),
  
Experiència o formació complementària en Direcció d'Empreses i Direcció Financera
  
Experiència o formació complementària en informàtica (entorn de Windows).
  
Beca 11. Titulació requerida: llicenciat en Psicologia. Mèrits a avaluar:
  
Experiència o formació complementària en Psicologia de les Organitzacions i / o Recursos Humans,
  
Experiència o formació complementària en Mètodes d'Avaluació i Intervenció Cognitivoconductual,
  
Experiència o formació complementària en Teràpia Familiar, coneixement d'Informàtica (entorn de Windows) i especialment del programa de processament de dades SPSS,
  
Experiència o formació complementària en Anàlisi Estadística de dades (mètodes quantitatius).
  
Beca 12. Titulació requerida: llicenciat en Ciències de l'Informació, especialitat Periodisme. Mèrits a avaluar:
  
Experiència o formació complementària en periodisme científic i económic
  
6.6 Beques 13 i 14 per a l'Institut d'Art Rupestre. Titulació requerida: Llicenciat en Geografia i Història, especialitat Arqueologia (Prehistòria). Mèrits a avaluar:
  
Experiència o formació complementària en excavacions arqueològiques i en informàtica aplicada al tractament de imàgenes.
  
6.7 Beques 15 i 16 per a l'Institut de Medicina Tropical: Titulació requerida: llicenciat en Medicina i Cirurgia. Mèrits a avaluar:
  
Experiència o Formació complementària en Medicina Tropical
  
Experiència o Formació complementària en Salut Pública
  
Per a una millor avaluació dels mèrits, així com del coneixement de l'idioma, la comissió avaluadora podrà convocar els candidats que considere oportú per a realitzar una entrevista personal.
  
Les decisions de caràcter científic seran irrecurribles.
  
7. Resolució
  
La concessió de les beques es realitzarà per resolució del director de l'Organisme Públic Valencià d'Investigació. La resolució d'adjudicació es publicarà en el Diari Oficial de la Generalitat Valenciana, i s'entendran denegades les sol·licituds que no figuren en la relació.
  
La motivació de la resolució que s'adopte quedarà acreditada en l'expedient.
  
La resolució es dictarà abans del 6 de novembre. En el cas de no dictar-se la resolució en este termini, s'entendran desestimades les sol·licituds.
  
Les sol·licituds desestimades podran ser recuperades per les persones interessades en el termini de 45 dies naturals des de la data de la resolució de concessió de beques. Les que no siguen recollides en este termini seran destruïdes.
  
8. Dotació de les beques
  
La dotació mensual de les beques serà inicialment de 140.000 PTA; les beques inclouran una assegurança combinada d'accidents individuals, intervenció quirúrgica i hospitalització.
  
9. Duració de les beques
  
Les beques es concediran per un any (dotze mensualitats). Estes beques es podran prorrogar per dos anys més. L'inici de la beca serà en la data que s'indique en la resolució de concessió.
  
La sol·licitud de pròrroga s'haurà de manifestar a la direcció de l'Organisme Públic Valencià d'Investigació (OPVI) en complir els quinze primers mesos del gaudiment de la beca. Per a això, el becari haurà d'enviar junt amb la sol·licitud de pròrroga, una memòria relativa a la tasca realitzada i la que es proposa dur a terme en el cas de ser concedida la dita pròrroga, acompanyada de l'informe del responsable de la investigació.
  
10. Substitucions
  
Les renúncies o les baixes que es produïsquen entre els becaris de nova concessió dins dels tres primers mesos de l'any, podran ser cobertes amb l'adjudicació de les vacants, segons ordre de puntuació.
  
11. Caràcter de les beques
  
Estes beques no establixen cap relació laboral ni administrativa entre la persona beneficiària i l'Organisme Públic Valencià d'Investigació (OPVI), ni implica per part d'este cap compromís d'incorporació de les persones beneficiàries a la plantilla del seu personal.
  
12. Incompatibilitat de la beca
  
El benefici d'estes beques és incompatible amb qualsevol altra retribució o ajuda.
  
13. Obligacions dels becaris i acceptació de la beca
  
L'acceptació de la beca, en les condicions de la convocatòria, suposarà les següents obligacions:
  
a) Incorporar-se a l'Organisme i dedicar-se exclusivament i eficaçment a l'objecte de la beca, s'entendrà que la no incorporació en la data establida en la resolució d'adjudicació de la beca, es considerarà com a renúncia de la beca.
  
b) Realitzar les funcions que assigne l'investigador responsable de la direcció de la beca amb el propòsit d'aconseguir l'objectiu establit. Estes funcions hauran de realitzar-se durant l'horari de treball en l'Organisme Públic Valencià d'Investigació (OPVI).
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència de resultats obtinguts durant el desenrotllament de la beca, resultats que pertanyen per dret a l'Organisme Públic Valencià d'Investigació (OPVI).
  
e) No publicar cap article, ni remetre cap comunicació a qualsevol entitat o organismes sobre matèries relaciones amb el tema de la beca, sense l'autorització prèvia de l'investigador responsable de la direcció d'esta, o si és necessari, fent constar formalment el patrocini de l'Organisme Públic Valencià d'Investigació (OPVI).
  
f) La persona becada està obligada a fer l'activitat que ha motivat la concessió durant el termini d'aprofitament. Així mateix, quedarà sense efecte la concessió de la beca, després de l'audiència a la persona interessada, quan no s'haja fet l'activitat que va motivar la concessió, quan deixaran de complir-se els requisits que s'hi exigien o quan s'incompliran, sense causa justificada, les condicions establertes en la convocatòria, segons l'article 7 del Decreto 108/1992, del Govern Valenciano.
  
ANNEX II
  
ORGANISME PÚBLIC VALENCIÀ D'INVESTIGACIÓ
  
BEQUES DE FORMACIÓ D'INVESTIGADORS PER A LLICENCIATS I ENGINYERS PER A 2000
  
IDENTIFICACIÓ:
  
Núm. de beca sol·licitada:....................
  
DADES PERSONALS:
  
Nom i cognoms:
  
NIF:
  
Adreça:
  
CP:
  
Localitat:
  
Telèfon:
  
Província:
  
E-mail
  
Lloc de naixement:
  
Data de naixement:
  
Província de naixement:
  
País de naixement:
  
País de residència:
  
RESUM DE L'EXPEDIENT ACADÈMIC:
  
Títol:
  
Data del títol:
  
Universitat:
  
Nombre d'assignatures:
  
Matr. d'Honor
  
Excel·lents
  
Notables
  
Aprovats
  
Nota mitjana
  
ACREDITACIÓ:
  
Ser ciutadà de la Unió Europea resident en la Comunitat Valenciana (per mig de certificat d'empadronament)
  
Estar en possessió del títol de llicenciat o enginyer superior
  
ALTRA DOCUMENTACIÓ:
  
Còpia del DNI
  
Certificat acadèmic complet de les matèries cursades on figuren les qualificacions obtingudes i dates en què es van obtindre
  
Currículum on s'acrediten documentalment altres mèrits
  
En València (data i signatura)